والله هديك المرّة رئيس الوزراء، لمّا سوّى اجتماع، وطلعنا ع المحافظة، واجتمعوا، “تعالوا، يا عالم، وتفرّجوا!” قال شو بيحكي؟ قال: أهمّ إشي البلدة القديمة، وصمودنا بالبلدة القديمة، وأوعى اليهود يدخلوا، وحاربوا وسوّوا واعملوا وجاهدوا، وإحنا، يا عمّي، بنفسكم، والمصاري وصلوا! مش لسّة بدّه يجي دعم، قال بالحرف الواحد إنّه المصاري وصلوا ع الأرض المحتلّة، ع فلسطين، وبدّنا نبلّش نسوّي ونساهم/نساعد، وشو بدّها البلدة القديمة المستهدفة، وديروا بالكو من اليهود، واصمدوا.